
	ΕΚΤΕΛΕΣΤΙΚΗ ΕΠΙΤΡΟΠΗ

Τηλ 2103246109

Fax 2103246165
	ΑΡΙΘΜ. ΠΡΩΤ.:507


ΟΡΘΗ ΕΠΑΝΑΛΗΨΗ
ΔΕΛΤΙΟ ΤΥΠΟΥ

Η Ε.Ε. της Α.Δ.Ε.Δ.Υ. καταδικάζοντας το ολοκαύτωμα σε βάρος του Παλαιστινιακού λαού από την Ισραηλινή εισβολή στη Γάζα, με θύματα άμαχο πληθυσμό, παιδιά και γυναίκες, καταγγέλλει :

Τη στάση του Πόντιου Πιλάτου των ΗΠΑ και της Ε.Ε. που ουσιαστικά ενθαρρύνει και καλύπτει την Ισραηλινή επέμβαση και που πρέπει άμεσα να σταματήσει εάν ουσιαστικά εννοούν την προώθηση της ειρήνης και την ανθρωπιστική προστασία.

Η αναγνώριση του Παλαιστινιακού Κράτους είναι πολιτική υπόθεση που όπως και στο παρελθόν, έτσι και στο μέλλον δεν πρόκειται να στραγγαλιστεί με την πολεμική μηχανή του Ισραήλ.

Ταυτόχρονα, είναι  σαφής η  πρόκληση για καθαρή και μη αμφιλεγόμενη στην πράξη και τα λόγια θέση των ΗΠΑ και της Ε.Ε.

Καλούμε την ελληνική κυβέρνηση να πρωτοστατήσει για τον τερματισμό της εισβολής και να απαιτήσει την άμεση δημιουργία και αναγνώριση ελεύθερου – Παλαιστινιακού Κράτους  με βάση τις ειλημμένες αποφάσεις του Ο.Η.Ε.

Καλούμε τους εργαζόμενους να εκδηλώσουν την έμπρακτη συμπαράστασή τους στον αγωνιζόμενο Παλαιστινιακό λαό με διαρκή και καθολική συμμετοχή τους σε κάθε μορφή κινητοποίησης. 

Την Τετάρτη 7/1/2009 στις 2 το μεσημέρι θα πραγματοποιηθεί στα γραφεία της Α.Δ.Ε.Δ.Υ. σύσκεψη συνδικαλιστικών και κοινωνικών οργανώσεων για το συντονισμό της δράσης για τη στήριξη του Παλαιστινιακού λαού.
Από την Εκτελεστική Επιτροπή της Α.Δ.Ε.Δ.Υ.

